ฮั่งเส็งปิดเช้าร่วง 242.21 จุด เหตุวิตกหนี้กรีซ
ฮั่งเส็งปิดเช้าร่วง 242.21 จุด เหตุวิตกหนี้กรีซ
5 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง โดยดัชนีฮั่งเส็งลดลง 242.21 จุด หรือ 0.88% ปิดภาคเช้าที่ 27,309.68 จุดจากความวิตกกังวลเกี่ยวกับปัญหาหนี้สินของกรีซ โดยล่าสุดกองทุนการเงินระหว่างประเทศ (IMF) เปิดเผยว่า กรีซวางแผนจะเลื่อนการชำระคืนหนี้สินตามกำหนด 4 งวดในเดือนมิ.ย. เป็นการชำระรวมงวดเดียวจำนวน 1.5 พันล้านดอลลาร์ในวันที่ 30 มิ.ย.